ועדת הכספים, כנסת 17, פרוטוקול מספר 520, 2007-10-08 13:00

סטס מיסז'ניקוב: רבותי, אנחנו מברכים את מבקר המדינה ואת מנכ"ל משרדו ואת כל הצוות.

סטס מיסז'ניקוב: אני מקווה שנקיים דיון קצר.

סטס מיסז'ניקוב: בבקשה, אדוני מבקר המדינה.

מבקר המדינה מיכה לינדנשטראוס: פניתי ליושב ראש ועדת הכספים של הכנסת לאור פנייה שהיתה אלינו מטעם הממשלה.

מבקר המדינה מיכה לינדנשטראוס: הודעתי על כך שבהתאם לסעיף 10 לחוק יסוד: מבקר המדינה, וסעיף 24 לחוק מבקר המדינה 1958, הריני מתכבד להמציא בזה לוועדת הכספים של הכנסת הצעת תקציב מס' 3 למשרד מבקר המדינה לשנת תקציב 2007, ואבקש מהוועדה לקבוע את התקציב בהתאם.

מבקר המדינה מיכה לינדנשטראוס: תקציב מס' 3 כולל הפחתה בסך 4,000 אלפי שקלים בהשוואה לתקציב שאושר לשנת 2007.

מבקר המדינה מיכה לינדנשטראוס: ההפחתה בתקציב נובעת מהחלטתי להתאים את תקציב משרד המבקר לשינויים בתחומים חיוניים בתקציב המדינה, שקבעה הממשלה בהחלטתה מס' 1935 וההפחתה בבסיס התקציב לשנת 2007.

מבקר המדינה מיכה לינדנשטראוס: ההפחתה המוצעת מתייחסת לסעיפי הוצאה של רכישות אמרכלות והרזרבה לעמידה ביעדי הגרעון.

מבקר המדינה מיכה לינדנשטראוס: לא באנו לקבל, באנו לתת, כפי שאמרתי, וזו הסיבה לכך שאנחנו כאן.

מבקר המדינה מיכה לינדנשטראוס: לימיני נמצא מנכ"ל משרד מבקר המדינה, שלמה גור, החשבת של משרד מבקר המדינה, מר רוט, שהוא המקשר בין משרד המבקר לבין הכנסת והדובר החדש של המשרד, שלמה רז.

סטס מיסז'ניקוב: קיצוצי פלט שאנחנו עורכים במהלך השנה נוגעים גם למשרד שלך?

שלמה גור: הסיבה לכך שאנחנו מציגים את תקציב מס' 3 היא בעקבות הבקשה לקיצוץ רוחבי במשרדי הממשלה.

שלמה גור: הוא לא חל עלינו אוטומטית, אלא ישנה פנייה של שר האוצר למבקר המדינה ומבקר המדינה נענה לבקשתו.

ראובן ריבלין: התקציב שלכם הוא תקציב נפרד כמו התקציב של הכנסת.

שלמה גור: זה נעשה בתיאום עם ועדת הכספים של הכנסת.

שלמה גור: כל דבר על פי חוק מבקר המדינה נעשה בתיאום בין ועדת הכספים של הכנסת לבין מבקר המדינה.

סמדר אלחנני: התקציב של משרד מבקר המדינה אחרי שני הקיצוצים יהיה 211 מיליון שקל.

מבקר המדינה מיכה לינדנשטראוס: זה מה שבאתי לבקש, אדוני היושב ראש.

ראובן ריבלין: אני לא רוצה לומר שאני מקווה שהדבר לא יפגע בעבודת מבקר המדינה, שלא יהיה מצב שבו הממשלה מפחיתה מתקציבה רק כדי להפחית מתקציב מבקר המדינה.

מבקר המדינה מיכה לינדנשטראוס: אני יכול להניח את דעתך שעבודת ביקורת המדינה נמצאת היום כפי שהיא היתה בשנתיים האחרונות ואף יותר מכך בצורה משמעותית.

מבקר המדינה מיכה לינדנשטראוס: אני לא רוצה לומר שהיא נמצאת בשיאה, כי היא עדיין לא הגיעה לשיאה, אבל היא נמצאת קרוב לשיאה.

סטס מיסז'ניקוב: אנחנו נצביע על אישור תקציב מס' 3 למשרד מבקר המדינה לשנת 2007.

סטס מיסז'ניקוב: נא להצביע.

סטס מיסז'ניקוב: הצבעה בעד אישור תקציב מס' 3 למשרד מבקר המדינה לשנת 2007 – פה אחד נגד – אין נמנעים – אין הבקשה לאישור תקציב מס' 3 למשרד מבקר המדינה לשנת 2007 נתקבלה.

סטס מיסז'ניקוב: הבקשה לאישור תקציב מס' 3 למשרד מבקר המדינה לשנת 2007 נתקבלה פה אחד.

סטס מיסז'ניקוב: תודה רבה לכולם, הישיבה נעולה.